നടയ്ക്കൽ

കൊല്ലം ജില്ലയിലെ കല്ലുവാതുക്കൽ ഗ്രാമപഞ്ചായത്തിലെ ഒരു പ്രദേശമാണ് നടയ്ക്കൽ. അടുതല, വരിഞ്ഞം വാർഡുകളുടെ സംഗമസ്ഥാനമാണ് ഇത്. ഇത്തിക്കരയാറിന്റെ തെക്ക് വശത്തായി സ്ഥിതിചെയ്യുന്ന നടയ്ക്കൽ പ്രദേശം നെൽ കൃഷിയിൽ ഏറെ മുൻപന്തിയിലാണ്. 

ചാത്തന്നൂർ ദേശീയപാത 47 ന് സമീപമുള്ള  കല്ലുവാതുക്കൽ നിന്നും 2 .5 കി.മീറ്ററും, ചാത്തന്നൂർ നിന്നും 5 കി.മീറ്ററുമാണ്  നടയ്ക്കലിലേക്ക്. ചാത്തന്നൂർ വെളിനല്ലൂർ റോഡിന്റെയും കല്ലുവാതുക്കൽ ചെങ്കുളം റോഡിന്റെയും സംഗമസ്ഥാനമാണ് നടയ്ക്കൽ . നടയ്ക്കൽ നിന്നും പ്രമുഖ പട്ടണങ്ങളായ കൊല്ലം, കൊട്ടാരക്കര, ആയൂർ, തിരുവനന്തപുരം ജില്ലയിലെ ആറ്റിങ്ങൽ എന്നിവിടങ്ങളിലേക്ക് ഏകദേശം ഒരേ ദൂരമാണ്.

പ്രമുഖ സഹകരണ സ്ഥാപനമായ നടയ്ക്കൽ സർവ്വീസ്  സഹകരണ ബാങ്ക് ഈ പ്രദേശം കേന്ദ്രീകരിച്ചാണ്  രൂപീകരിച്ചത്. കല്ലുവാതുക്കൽ പഞ്ചായത്തിലെ ഏക മിനി സ്റ്റേഡിയം സ്ഥിതി ചെയ്യുന്നത് നടയ്ക്കലാണ്. കൂടാതെ ഓപ്പൺ ജിംനേഷ്യം, വില്ലേജ് ഓഫീസ്, ഊർജിത കന്നുകാലി വികസന കേന്ദ്രം, കുടുംബാരോഗ്യ ഉപകേന്ദ്രം, പകൽ വീട്, സാംസ്‌കാരിക കേന്ദ്രമായ  ഗാന്ധിജി ആർട്സ് സ്പോർട്സ് ക്ലബ്ബ് & ലൈബ്രറി എന്നിവ ഇവിടെ സ്ഥിതി ചെയ്യുന്നു.

എല്ലാ മതവിഭാഗത്തിൽപ്പെട്ടവരും ഇവിടെയുണ്ട്. നടയ്ക്കൽ ആലുവിള ക്ഷേത്രം, ശ്രീമൂർത്തീ ക്ഷേത്രം, നടയ്ക്കൽ ജുമാ മസ്ജിദ്, സെന്റ്. ജോൺസ് ഓർത്തഡോക്സ് സിറിയൻ ചർച്ച് എന്നിവ ഇവിടെ സ്ഥിതി ചെയ്യുന്നു.

 അവലംബം 

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
വർഗ്ഗം:കൊല്ലം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ